open-index/open-wikipedia-markdown huggingface dataset:
Tri chotáre (vrch vo Volovských vrchoch)

**Tri chotáre** () je názov vrchu v pohorí Volovské vrchy, krajinnom celku Slovenského rudohoria. Leží nad obcou Čučma, približne  severovýchodne od Rožňavy. 

## Poloha
Nachádza sa v strednej časti pohoria, v geomorfologickom podcelku Zlatý stôl. Leží v Košickom kraji, na hranici okresov Rožňava a Gelnica a zasahuje na katastrálne územie obce Švedlár a Pača a mesta Rožňava. Najbližším sídlom je severne situovaná Henclová, severovýchodne leží Stará Voda a Švedlár, východne Smolník, juhovýchodne Úhorná, južne Pača a juhozápadne Čučma a Betliar.

## Opis
Tri chotáre ležia v hlavnom hrebeni, medzi Skaliskom () a Ramzovou (). Severným smerom sa nachádza Šedlovská skala () a Suchý vrch (), východným Žobrácka poľana (), Zlatý stôl (), Jamina (), Hekerová (), Nad Bukovinami () a Okrúhly chrbát (), južným Ramzová () a Ostrý vrch () a západným Malá skala (), Skalisko () a vyšší () aj nižší nižší Volovec (). Severozápadnú časť masívu odvodňuje potok Tichá voda, východné potok Stará voda, oba smerujúce do rieky Hnilec. Voda z južných svahov odteká Zlatým potokom do Rožňavského potoka v povodí Slanej. Vrcholom vedie značená Cesta hrdinov SNP. 
 
### Výhľady
Vrchol pokrýva súvislý, miestami riedky les, ktorý neumožňuje rozhľad, no na neďalekých svahoch sú rozsiahle vyťažené plochy s nízkou vegetáciou. Z vhodných lokalít je tak možné pozorovať okolité vrcholy pohoria, no tiež Branisko, Levočské vrchy, Vysoké a časť Nízkych Tatier, Revúcku vrchovinu a vrchy severného Maďarska.

## Prístup
* po  červenej turistickej značke (Cesta hrdinov SNP):
** od západu zo sedla Volovec cez Skalisko ()
** od juhovýchodu z Úhornianskeho sedla () cez sedlo Krivé a Ramzovú

## Referencie

## Pozri aj
* Volovské vrchy
* Zlatý stôl (geomorfologický podcelok)
* Zoznam vrcholov vo Volovských vrchoch

## Externé odkazy
* Poloha na turistickej mape

Kategória:Vrchy vo Volovských vrchoch
Kategória:Tisícovky na Slovensku
Kategória:Vrchy v okrese Rožňava
Kategória:Vrchy v okrese Gelnica
Kategória:Pača
Kategória:Rožňava
Kategória:Švedlár
Kamila Chomaničová

PharmDr. **Kamila Chomaničová** PhD. (* 3. apríl 1995, Snina) je slovenská dopingová komisárka a odborníčka pre antidopingové vzdelávanie. Je 9-násobnou majsterkou Slovenska v towerrunningu (beh do schodov).

Pochádza z obce Kolonica v okrese Snina. Vyštudovala farmáciu na Farmaceutickej fakulte Univerzity Komenského v Bratislave, doktorandské štúdium v odbore farmaceutická chémia ukončila v roku 2022.

Od roku 2016 sa zúčastňuje pretekov svetového pohára v towerrunningu, v ktorých sa viackrát umiestnila na pódiových priečkach, a odvtedy pravidelne figurovala v prvej desiatke celkového svetového rebríčka. V uplynulých rokoch vybehla na najznámejšie budovy sveta, ako je Eiffelova veža, Empire state building, alebo Shanghai tower. V behu na Empire state building v roku 2022 obsadila piate miesto, v rovnakom roku vyhrala aj svetový pohár. V roku 2023 skončila vo svetovom pohári druhá . V roku 2025 Kamila obhájila titul majsterky SR v towerruningu, a v behu na 86. poschodie Empire state building obsadila časom 14:28 min 3. miesto.

## Referencie

## Iné projekty

Kategória:Osobnosti zo Sniny
Kategória:Slovenskí farmaceuti
Kategória:Slovenskí bežci
Kategória:Absolventi Farmaceutickej fakulty Univerzity Komenského v Bratislave
Znak Grónska

náhľad|Grónsky erb
**Erb Grónska** tvorí modrý štít so vzpriameným medveďom bielym. Tento symbol sa prvýkrát objavil v erbe Dánska v roku 1666 a dodnes je zastúpený v erbe dánskej kráľovskej rodiny. V dánskom kontexte bol medveď pôvodne zobrazený ako prirodzene kráčajúci, ale v roku 1819 bola určená vzpriamená poloha. Tento kráľovský titul neodrážal žiadny oficiálny titul, ale len to, že erb mohol používať každý, kto ovládal Grónsko.

Súčasný erb navrhol grónsky umelec Jens Rosing a 1. mája 1989 ho prijal dánsky parlament Landsting. Medveď biely symbolizuje faunu Grónska a modrá (azúrová) farba označuje Atlantický oceán a Severný ľadový oceán, ktorý Grónsko obmýva. Namiesto dánskej verzie v kráľovských pažiach, ktorá sa riadi heraldickou tradíciou pri zdvíhaní pravej prednej laby, medveď biely na grónskom erbe dvíha ľavú prednú labu, kvôli tradičnej inuitskej viere, že medvede biele sú ľaváci.
 
V oficiálnej dánskej špecifikácii erbu sa neuvádza, ktorá predná ruka je zdvihnutá, takže medzi rôznymi verziami nie je žiadny rozpor. Prívrženci úplnej nezávislosti Grónska používajú zelené pozadie.

Medveď biely bol prvýkrát zahrnutý ako symbol Grónska do dánskeho erbu za vlády dánskeho kráľa Fridricha III., ale samostatne sa začal používať až začiatkom 20. storočia.

## Galéria

Súbor:Coat of arms of Greenland (Old version).svg|Erb Grónska (stará verzia)
Súbor:Coat of arms of the County of Greenland.svg|Erb grófstva Grónsko (zrušený 1. mája 1979)


## Pozri aj
* Vlajka Grónska

## Referencie

## Iné projekty

## Externé odkazy
* Grónsko (Dánsko)
* Fakty o Grónsku

## Zdroj

Kategória:Štátne znaky
Kategória:Grónsko
Slovenský pohár vo futbale 1994/1995

**Slovenský pohár vo futbale 1994/1995** bol 26. ročník Slovenského pohára vo futbale a zároveň 2. sezóna po vzniku samostatného Slovenska. Finále sa odohralo 18. júna 1995 v Dubnici nad Váhom. Vo finále Inter Bratislava zdolal FC DAC 1904 Dunajská Streda  v penaltovom rozstrele, keď v riadnom hracom čase zápas skončil  a v predĺžení gól nepadol.

V ročníku 1994/1995 sa súťaže zúčastnilo 32 tímov. Okrem klubov z 1. ligy (12) a z 2. ligy (16) sa súťaže zúčastnili aj tri tímy z tretích líg (Hlohovec, Dolný Kubín a Rožňava) a Kalinkovo zo 4. ligy. V 1. kole boli tímy z 1. ligy nasadené a hrali zápasy na ihrisku súperov z nižších súťaží. Od 2. kola sa už žrebovalo iba z jedného koša. Zápasy sa hrali jednokolovo (okrem semifinále).

## Štruktúra súťaže

## 1. kolo
Okrem štyroch predohrávaných zápasov sa ostatné dohrali 2. augusta 1994.

## 2. kolo
Zápasy sa (okrem predohrávaného duelu v Gabčíkove) odohrali 20. a 21. septembra 1994.

## Štvrťfinále
Žreb štvrťfinálových dvojíc sa uskutočnil 23. septembra 1994. Duely sa hrali 25. a 26. októbra 1994.

## Semifinále
Žreb semifinále sa uskutočnil 4. novembra 1994. Prvé semifinálové zápasy sa odohrali 4. apríla 1995 a odvety 24. mája 1995.

### Finále
Finále sa odohralo 18. júna 1995 v Dubnici.

## Poznámky

## Referencie

## Literatúra
MRÁZ, Igor. Päť rokov futbalu.: (Fakty a názory). Bratislava: Slovenský futbalový zväz, 1998. ISBN 8096804006.

## Pozri aj

* 1. slovenská futbalová liga 1994/1995

Kategória:Futbal v 1994
Kategória:Futbal v 1995
Kategória:Slovenský pohár vo futbale
Gustavia

thumb|Prístav v Gustavii
thumb|Maják v Gustavii, rok 2007

**Gustavia** je najväčšie mesto (a hlavné mesto) francúzskeho karibského ostrova Svätý Bartolomej. Podľa údajov z roku 2006 tu žije 2 300 obyvateľov.

Gustavia bola založená v roku 1785, kedy ostrov od Francúzska získalo Švédsko výmenou za obchodné práva v Göteborgu. Mesto je pomenované po švédskom kráľovi Gustávovi III. Francúzku sa mesto aj ostrov vrátili po predaji v roku 1878.

Prístav chránili tri pevnosti postavené od polovice do konca 17. storočia: Oscar (predtým Gustav Adolf), Karl a Gustav. Anglikánsky kostol svätého Bartolomeja na nábreží bol postavený v roku 1855.

Sesterské mesto Gustavie je Piteå, ktoré sa nachádza v Norrbottene vo Švédsku.

## Iné projekty

## Zdroj

Kategória:Svätý Bartolomej
Kategória:Mestá vo Francúzsku
Kategória:Prístavné mestá
Žobrácka poľana

**Žobrácka poľana** () je vrch v pohorí Volovské vrchy, krajinnom celku Slovenského rudohoria. Leží nad obcou Henclová, približne  severne od Rožňavy. 

## Poloha
Nachádza sa v strednej časti pohoria, v geomorfologickom podcelku Zlatý stôl. Leží v Košickom kraji, na hranici okresov Rožňava a Gelnica a zasahuje na katastrálne územie obce Švedlár a Pača. Najbližším sídlom je severne situovaná Henclová, severovýchodne leží Stará Voda a Švedlár, východne Smolník, juhovýchodne Úhorná, južne Pača a juhozápadne Čučma a Betliar.

## Opis
Žobrácka poľana leží v rázsoche, vybiehajúcej severným smerom z masívu Troch chotárov () v hlavnom hrebeni medzi Skaliskom () a Ramzovou (). Severne sa nachádza Úherčíková (), Breziny (), Suchý vrch () a Veľké sedlo (), východne Kobyliar (), Zlatý stôl (), Jamina () a Hekerová (), južne Okrúhly chrbát (), Biele skaly (), Ramzová () a Tri chotáre () a západne Malá skala (), Skalisko (), vyšší () aj nižší Volovec () a Čertova hoľa (). Oblasť je súčasťou povodia rieky Hnilec, kde vodu z južných a východných svahov odvádza Starovodskou dolinou potok Stará voda, západnú časť odvodňuje prítok Tichej vody. Na vrchol nevedie značená turistická trasa. 
 
### Výhľady
Vrchol pokrývajú nesúvislé fragmenty lesa po plošnej ťažbe, ktoré umožňujú rozhľad. Pri vhodných podmienkach je tak možné pozorovať okolité vrcholy pohoria, no tiež Branisko, Levočské vrchy, Vysoké a časť Nízkych Tatier a vrchy severného Maďarska.

## Prístup
Na vrchol nevedie značená turistická trasa, preto prístup je možný neznačenými chodníkmi a lesnými cestami z okolia, alebo odbočením z  červeno značenej hrebeňovky (Cesta hrdinov SNP). 

* po  červeno značenej trase cez Tri chotáre ():
** od západu zo sedla Volovec cez Skalisko ()
** od juhovýchodu z Úhornianskeho sedla () cez sedlo Krivé a Ramzovú

## Referencie

## Pozri aj
* Volovské vrchy
* Zlatý stôl (geomorfologický podcelok)
* Zoznam vrcholov vo Volovských vrchoch

## Externé odkazy
* Poloha na turistickej mape

Kategória:Vrchy vo Volovských vrchoch
Kategória:Tisícovky na Slovensku
Kategória:Vrchy v okrese Rožňava
Kategória:Vrchy v okrese Gelnica
Kategória:Pača
Kategória:Švedlár
Švajčiarska superliga 2014/2015

**Švajčiarska superliga 2014/2015** bol 118. ročník najvyššej švajčiarskej futbalovej súťaže.  Titul obhajoval Basel, nováčikom súťaže bol Vaduz. Sezóna začala 19. júla 2014 a skončila 29. mája 2015.

Basel získal 18. titul v klubovej histórii. Do Ligy majstrov UEFA 2015/2016 sa spolu s ním kvalifikoval aj Young Boys. Do Európskej ligy UEFA 2015/2016 sa kvalifikovali Sion, Thun, Zürich a Vaduz. Do 2. ligy zostúpil Aarau.

## Tímy v sezóne 2014/2015

## Tabuľka

zdroj: weltfussball.at
Pravidlá pre určenie poradia v tabuľke: 1) počet bodov; 2) rozdiel gólov vo všetkých zápasoch; 3) vyšší počet strelených gólov vo všetkých zápasoch.
**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body; **z** - zostup

## Štatistiky

### Najlepší strelci

## Poznámky

## Referencie

## Externé odkazy

* Oficiálna stránka
* Švajčiarsky futbalový zväz
* weltfussball.at

## Zdroj

Kategória:Švajčiarska superliga
Kategória:Futbal v 2014
Kategória:Futbal v 2015
Kategória:2014 vo Švajčiarsku
Kategória:2015 vo Švajčiarsku
Naučím ťa milovať

***Naučím ťa milovať*** () je kolumbijská telenovela z produkcie spoločností Telemundo a RTI Colombia v rokoch 2004 – 2005. Hlavné postavy stvárnili herci Miguel Varoni, Danna García, Catherine Siachoque a Michel Brown. Na Slovensku túto telenovelu vysielala TV Markíza od 1. júna 2007 do 28. septembra 2007 a TV Doma od 15. februára 2010 do 13. augusta 2010.

## Dej
V pozadí býčích zápasov sa rodí láska medzi mladou veterinárkou menom Diana a bohatým vdovcom menom Alejandro, ktorý vlastní haciendu, kde pracuje Diana. Príbeh začína, keď sa Alejandro a jeho syn Pablo stretnú s Dianou za rôznych okolností a obaja sa do nej zamilujú. Keď Pablo odhalí, že Diana uprednostňuje lásku jeho otca, začne boj. Hádky s otcom menia Pablov život viac, ako čakal...

## Obsadenie

## Referencie

## Externé odkazy
* 
* 

Kategória:Kolumbijské telenovely
Kategória:Telenovely z 2004
Kategória:Televízne seriály z roku 2004
Kategória:Telenovely televízie Caracol Televisión
Leopold Gregorovits

**Leopold Gregorovits** (; * 5. november 1883, Košúty – † 12. december 1957, Ostrihom) bol maďarský kňaz, cirkevný hodnostár a politik v období medzivojnového Česko-Slovenska.

Pochádzal z roľníckej rodiny. Absolvoval štúdium na gymnáziu vo Svätom Jure. V roku 1907 bol vysvätený za kňaza. Začínal ako kaplán v Kolárove. V roku 1914 sa stal farárom v Jelke, kde zotrval a do roku 1940. Od roku 1939 bol kanonikom v Ostrihome. Od roku 1951 bol arcidiakonom v Komárome.

Známym medzi slovenským a maďarským obyvateľstvom bol aj vďaka svojim prednáškam, v ktorých propagoval hospodársku a zdravotnícku osvetu. Okrem toho sa na amatérskej úrovni venoval aj divadlu. Prispieval do dobovej náboženskej a politickej tlače. 

Politicky sa angažoval v Krajinskej kresťansko-socialistickej strane. Vo volebnom období 19251929 ju zastupoval v dolnej komore Národného zhromaždenia. V druhej polovici 30. rokov 20. storočia sa vyslovil proti spájaniu kresťanských socialistov s Maďarskou národnou stranou.

## Referencie

Kategória:Maďarskí rímskokatolícki kňazi
Kategória:Slovenskí rímskokatolícki kňazi
Kategória:Poslanci česko-slovenského Národného zhromaždenia
Kategória:Maďarskí cirkevní hodnostári
Kategória:Slovenské osobnosti maďarského pôvodu
Kategória:Osobnosti z Košút
Kategória:Politici Krajinskej kresťansko-socialistickej strany
Prevrátená hodnota

**Prevrátená** alebo **obrátená hodnota** čísla *x*, značená ako *1/x* alebo *x<sup>-1</sup>*, je číslo, ktoré po vynásobení číslom *x* dáva multiplikatívnu identitu, teda 1 (neutrálny prvok voči násobeniu). Platí teda:

:x \times \frac{1}{x} = 1

Pomocou exponentu možno prevrátenú hodnotu zapísať ako *x<sup>-1</sup>*, z čoho po vynásobení číslom *x* vyplýva *xx<sup>-1</sup> = x<sup>0</sup> = 1*.

Prevrátená hodnota zlomku *a/b* je *b/a* (pretože *1/(a/b)* = *b/a*). Na zisk prevrátenej hodnoty akéhokoľvek reálneho čísla (okrem nuly) stačí vydeliť jednotku daným číslom. Napríklad prevrátená hodnota čísla 5 je 0,2 (teda 1/5) a prevrátená hodnota čísla 0,25 je 4 (1/0,25).

Funkcia *f(x) = 1/x*, ktorá každému číslu *x* priradzuje jeho prevrátenú hodnotu, je jedným z najjednoduchších príkladov funkcií, ktoré sú involutívnymi zobrazeniami (aplikovaním funkcie na jej výsledok možno získať pôvodné číslo). Táto funkcia je špeciálnym prípadom nepriamej úmernosti a lineárnej lomenej funkcie. Grafom tejto funkcie je hyperbola.

Násobenie číslom je ekvivalentné deleniu jeho prevrátenou hodnotou a naopak. Napríklad násobenie 4/5 dáva rovnaký výsledok ako delenie 5/4 (teda 1,25). Násobenie nejakým číslom a potom násobenie jeho prevrátenou hodnotou teda vráti pôvodné číslo (pretože násobok čísla a jeho prevrátenej hodnoty je 1).

## Referencie

## Zdroj

Kategória:Abstraktná algebra
Kategória:Násobenie
Kategória:Elementárne funkcie
Oakwood Memorial Park Cemetery

**Oakwood Memorial Park Cemetery** je cintorín v Los Angeles, nachádza sa v údolí San Fernando, obklopený skalnatými kopcami. Ako cintorín, sa používa od roku 1924. Je miestom odpočinku niekoľkých filmových hviezd ako Fred Astaire, Ginger Rogers, Gloria Grahame a Stephen Boyd.

## Pochované osobnosti

## Zdroj

Kategória:Cintoríny v USA
Kategória:Los Angeles
Sisimiut

**Sisimiut** je mesto v kraji Qeqqata v Grónsku. So svojimi približne 5 900 obyvateľmi je to druhé najväčšie mesto Grónska a hlavné a najväčšie mesto kraja Qeqqata. Leží asi 75 km severne od severného polárneho kruhu a je to najsevernejší grónsky prístav na západnom pobreží, ktorý v zime nezamŕza.

Sisimiut bol založený v roku 1756 ako obchodná stanica pod názvom Holsteinsborg. Dnes tu väčšina ľudí pracuje v tunajšej továrni na spracovanie kreviet a krabov. Menšia časť obyvateľov tiež žije z cestovného ruchu.

V Sisimiute sa nachádzajú pamiatky a príjemné prostredie. Organizuje sa tu bežkársky maratón Arctic Circle Race,, ktorý patrí k najťažším bežkárskym pretekom na svete. Meria 160 km a trvá tri dni a dve noci.

Môžete tu vidieť rozličnú architektúru, od najstarších rašelinových chatiek až po miestny modrý kostol, ktorý bol využívaný až do roku 1926, keď bol postavený najnovší červený kostol. Historické stavby je možné vidieť aj v starej štvrti, kde sa nachádza aj mestské múzeum. K dispozícii je tu aj 9 ubytovacích zariadení, vrátane jedného hotela a 5 reštaurácií.

Dominantou mesta je vrch *Nasaasaaq* (dan.: *Kællingehætten*) v preklade tzn. „ženský klobúk“, ktorý dosahuje nadmorskú výšku 784 m. V lete je vyhľadávaným cieľom. Z jeho vrcholu je možné hľadieť na tunajšiu prírodu. Obľúbené sú tiež výlety na lodiach do tunajších fjordov, kde je možné pozorovať tulene a veľryby.

Do mesta sa dá dostať iba po mori alebo pomocou miestneho letiska. Letecky sa do Sisimiutu dostanete s leteckou spoločnosťou Air Greenland. Loďou sa do Sisimiutu môžete dostať z pobrežných miest so spoločnosťou Arctic Umiaq Line, ktorej plavba začína na juhu v Quaqortoqu a cez hlavné mesto Nuuk pokračuje až do Sisimiutu a potom ďalej na sever do Ilulissatu. V súčasnosti je o výstavbe cesta pre štvorkolky z Kangerlussuaqu do Sisimiutu.

## Referencie


Kategória:Mestá v Grónsku
Predné holisko

**Predné holisko** () je vrch v pohorí Volovské vrchy, krajinnom celku Slovenského rudohoria. Leží nad obcou Hýľov, približne  západne od Košíc. 

## Poloha
Nachádza sa v juhovýchodnej časti pohoria, v geomorfologickom podcelku Kojšovská hoľa. Leží v Košickom kraji, v okrese Košice-okolie a na katastrálnom území obce Vyšný Klátov. Najbližšími sídlami sú severne situovaná Opátka, severovýchodne ležiaca Košická Belá, juhovýchodne Vyšný Klátov, Nižný Klátov a Hýľov a západne Zlatá Idka.

## Opis
Predné holisko leží v hlavnom hrebeni, ktorý vedie z Kojšovskej hole () východným smerom na Jahodnú. Severne sa nachádza Folkmarská skala (), Barandov diel () a Železný vrch (), východne Široký hŕbok (), Jahodná () a Krížna hora (), južne Biely kameň (), Holička () a Úhoľné () a západne Tisícovka (), Kojšovská hoľa () a Okrúhla (). Voda zo severozápadných svahov odteká potokom Opátka, zo severovýchodných potokom Belá a z juhovýchodných Myslavským potokom do Hornádu, juhozápadné svahy patria do povodia Bodvy, kde vodu odvádza Hlboký potok, smerujúci do riečky Ida. Na vrchol nevedie značený turistický chodník, no traverzom prechádza Cesta hrdinov SNP. Na juhovýchodnom úbočí stojí chata Lajoška.
 
### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s riedkou vegetáciou je možné pozorovať okolité vrcholy pohoria, no tiež Slanské vrchy, Čiernu horu, Čergov, Branisko, časť Vysokých Tatier a blízke vrchy v maďarskom pohraničí.

## Prístup
Na vrchol nevedie značený turistický chodník, no pri chate Lajoška je križovatka značených trás, prístupná:

* po  červenej turistickej značke (Cesta hrdinov SNP):
** od východu z Košíc cez Jahodnú
** od západu z Kojšovskej hole cez Idčianske sedlo
* po  modrej turistickej značke z Hýľova
* po  žltej turistickej značke z Košickej Belej cez Železný vrch

## Referencie

## Pozri aj
* Volovské vrchy
* Kojšovská hoľa (geomorfologický podcelok)
* Zoznam vrcholov vo Volovských vrchoch

## Externé odkazy
* Poloha na turistickej mape

Kategória:Vrchy vo Volovských vrchoch
Kategória:Vrchy pod 1000 metrov na Slovensku
Kategória:Vrchy v okrese Košice-okolie
Kategória:Vyšný Klátov
Pastovce (slúžnovský okres)

**Okres Pastovce** (dobový názov **Pastúchov**) bol jedným zo slúžnovských okresov Hontianskej župy v Česko-Slovensku. Okres vznikol pri vyhlásení Česko-Slovenskej republiky a svoju pôsobnosť ukončil 1. januára 1923. Sídlom okresu boli Pastovce.

## Historický vývoj
Po vyhlásení Martinskej deklarácie 30. októbra 1918 a pripojení územia Slovenska k Česko-Slovensku prebralo územie Slovenska župný a municipálny systém pochádzajúci z obdobia Rakúsko-Uhorska. Zaisťoval to zákon č.11/1918 Zb. z. a n. vydaný Národným výborom československým v Prahe, ktorý mal zabezpečiť kontinuitu a nerušený prechod správy do nového štátneho úradu. Jedným z provizórnych administratívnych celkov na území Slovenska bola prvorepubliková Hontianska župa, ktorá vznikla pripojením väčšej časti pôvodnej uhorskej Hontianskej župy k Česko-Slovensku, čo bolo dodatočne potvrdené podpísaním Trianonskej dohody dňa 4. júla 1920.

Okres Pastovce vznikol z potreby vytvorenia novej územnej administratívy pre obce, ktoré boli súčasťou bývalých uhorských okresov so sídlami v obci  Vámosmikola a meste Szob. Cez tieto okresy pretekala rieka Ipeľ, ktorá sa stala štátnou hranicou medzi Maďarskom a ČSR. Okresné centrá sa nachádzali na maďarskej strane Hontu a obce na slovenskej strane tak ostali bez okresnej príslušnosti. Ako provizórne riešenie vznikol nový slúžnovský okres so sídlom v Pastovciach, a to zlúčením obcí z okresov Vámosmikola a Szob, ležiacich na Slovenskom území.

Nariadením č. 281/1922 Zb. vlády republiky Československej zo dňa 21. septembra 1922 boli pripojené obce nachádzajúce sa v južnej polovici okresu Pastovce do okresu Párkáň (Štúrovo) v Komárňanskej župe.

Hontianska župa, ako aj jej slúžnovské okresy, zanikla 1. januárom 1923. Od tohto dátumu bolo uvedené do platnosti nové župné zriadenie, ktoré nahradilo dovtedajšiu územnú správu na Slovensku. Celé zvyšné územie slúžnovského okresu Pastovce bolo zlúčené s južnou časťou slúžnovského okresu Levice do nového okresu so sídlom v Želiezovciach a prevedené do novej Zvolenskej župy (XVIII.).

Obce, už od roku 1922 patriace ku Komárňanskej župe, sa tým istým dňom stávajú súčasťou Nitrianskej župy (XVI.).

## Geografia
Okres Pastovce v roku 1920 susedil na západe s okresom Párkáň (Štúrovo) a okresom Levice, na severe s okresom Bátovce a na východe s okresom Šahy. Na juhu a juhovýchode okres susedil s Maďarským kráľovstvom, ktorého hranicu tvorila na juhu rieka Dunaj a na východe Ipeľ.

## Administratívne členenie

**Uvedené sú dobové názvy obcí.*

## Pozri aj
*Hontianska župa (Česko-Slovensko)
*Komárňanská župa (Česko-Slovensko)
*Hont (slovenský región)
*Hont (maďarský región)
*Hontianska župa (Uhorsko)

## Referencie

Kategória:Hont
Kategória:Slúžnovské okresy
Kategória:Administratívne členenie Česko-Slovenska
Kategória:Pastovce
Bathykles

**Bathykles** () môže byť:
* v gréckej mytológii myrmidonský bojovník v Trójskej vojne, pozri Bathykles (mytológia)
* grécky sochár v 6. stor. pred Kr., pozri Bathykles (sochár)

## Zdroje
Banská Štiavnica (historický okres)

**Okres Banská Štiavnica** (V roku 1922 **okres** **Banská Štiavnica-Belá**) bol jedným z administratívnych celkov v Česko-Slovensku a na Slovensku. Okres bol vyhlásený dňom 21. septembra 1922 ako slúžnovský okres Hontianskej župy a svoju pôsobnosť ukončil reformou územnej správy v roku 1960. Sídlom okresu bola Banská Štiavnica. Pôsobnosť okresu bola obnovená v roku 1996.

## Historický vývoj
Dňa 21. septembra 1922 vláda Česko-Slovenskej republiky vydala nariadenie č. 275/1922 Zb., ktorým sa mali previesť niektoré úpravy politickej správy na Slovensku. 

Municipálne mesto *Baňská Štiavnica-Banská Belá* bolo prehlásené za veľkú obec, čím mu zanikol špeciálny štatút municipálneho mesta a stalo sa integrálnou súčasťou Hontianskej župy. Zároveň bol vytvorený nový slúžnovský okres so sídlom v Banskej Štiavnici-Belej. Ten vznikol pripojením obcí zo stávajúcich slúžnovských okresov Krupina a Bátovce, zároveň do novovnziknutého okresu boli pripojené aj obce z Tekovskej župy a jedna obec z župy Zvolenskej, čím sa vymedzili nové hranice územia Hontianskej župy.

Hontianska župa, ako aj jej slúžnovské okresy, zanikla 1. januárom 1923. Od tohto dátumu bolo uvedené do platnosti nové župné zriadenie, ktoré nahradilo dovtedajšiu územnú správu na Slovensku. Celé územie slúžnovského okresu Banská Štiavnica-Belá bolo v nezmenenej podobe prevedené do novej ''Pohronskej/Zvolenskej'' župy pod správu nového okresu so sídlom v Banskej Štiavnici.

## Administratívne členenie v roku 1922

#### Sídlo okresu
Banská Štiavnica (vrátane Banskej Hodruše), Banská Belá

#### Zo slúžnovského okresu Krupina
* Svätý Antol
*Ilija
*Kolpachy
*Sitňanská (od roku 1971 miestna časť Banskej Štiavnice)
*Prenčov
*Beluj
#### Zo slúžnovského okresu Bátovce
*Piarg
*Vysoká
*Děkýš
*Počuvadlo
*Baďan
*Klastava (od roku 1971 časťou obce Baďan)
#### Zo slúžnovského okresu Zvolen
*Kozelník
#### Zo slúžnovského okresu Svätý Kríž nad Hronom
*Kopanica (od roku 1980 súčasť obce Hodruša-Hámre)
*Močiar
*Teplá (v roku 1964 zlúčená s obcou Žakýl do obce Podhorie)
*Žakil (pod názvom Žakýl súčasťou obce Podhorie)
*Použité sú dobové názvy obcí.*

## Pozri aj
* Banská Štiavnica (okres)
* Hontianska župa (Česko-Slovensko)
* Zvolenská župa (1923 – 1928)
* Pohronská župa (Slovenská republika, 1939 – 1945)
* Banskobystrický kraj (1949 – 1960)
* Stredoslovenský kraj
* Hont (slovenský región)
* Slúžnovský okres

## Referencie

Kategória:Hont
Kategória:Slúžnovské okresy
Kategória:Administratívne členenie Česko-Slovenska
Kategória:Banská Štiavnica
Róbert Polievka

**Róbert Polievka** (* 9. jún 1996, Krupina) je slovenský futbalista, ktorý hráva na pozícii stredopoliara a útočníka. V súčasnosti je hráčom klubu MTK Budapešť.

## Klubová kariéra

### Dukla Banská Bystrica
Svoj prvý ligový zápas v kariére odohral Róbert Polievka v 1. kole Fortuna ligy 2014/2015 12. júla 2014 proti FC VSS Košice, keď na ihrisko nastúpil ako striedajúci hráč v 90. minúte zápasu. Vo svojej prvej sezóne vo Fortuna lige odohral za Duklu 24 zápasov. Do streleckej listiny v ligovom zápase sa prvýkrát v kariére zapísal 24. októbra 2014 v domácom zápase proti Podbrezovej.

### DAC 1904 Dunajská Streda
20. júna 2015 podpísal Róbert Polievka trojročný kontrakt s klubom FC DAC 1904 Dunajská Streda. V sezóne 2015/2016 nastúpil v každom ligovom zápase, dvadsaťkrát v základnej zostave a trinásťkrát ako striedajúci hráč. 31. októbra 2015 zaznamenal v zápase proti Žiline svoj prvý ligový gól v drese Dunajskej Stredy. V sezóne 2016/2017 odohral v prvej polovici ročníka 11 zápasov za dunajskostredský klub a vo februári 2017 odišiel na hosťovanie do Podbrezovej, kde odohral do konca sezóny v lige 12 zápasov. 23. apríla 2017 strelil v zápase proti Senici svoj jediný gól v drese Podbrezovej.

### MŠK Žilina
V júni 2017 prestúpil Polievka z Dunajskej Stredy do Žiliny, v rámci výmeny za Lukáša Čmelíka. V kádri nového majstra debutoval v majstrovskom zápase 12. júla 2017 v 2. predkole Ligy majstrov proti FC Kodaň. 29. júla 2017 si v ligovom zápase proti Tatranu Prešov pripísal gólový debut v drese MŠK Žilina. Počas sezóny 2017/2018 nastúpil v deviatich ligových zápasoch.

### Dukla Banská Bystrica
V septembri 2018 sa skončilo pôsobenie Róberta Polievku v Žiline a v sezóne pokračoval v Banskej Bystrici, v 2. lige. Počas štyroch sezón, ktoré strávil v drese Dukly v 2. lige, zaznamenal spolu 51 gólov. Najviac ich dosiahol v sezóne 2021/2022 a s osemnástimi gólmi skončil na 2. mieste v streleckej tabuľke druhej najvyššej ligovej súťaže. Prispel tým k postupu Dukly do najvyššej súťaže, kam sa vrátila po siedmich rokoch.

## Štatistiky

Tabuľka je aktualizovaná k dátumu 4. marec 2023.

## Referencie

## Externé odkazy
* Profil hráča na oficiálnej stránke slovenskej Fortuna ligy
* Profil hráča na stránke sportnet.sme.sk
* Profil hráča na stránke Soccerway
* Profil hráča na stránke Transfermarkt

Kategória:Slovenskí futbalisti
Kategória:Hráči FK DAC 1904 Dunajská Streda
Kategória:Hráči MŠK Žilina
Kategória:Hráči FK Dukla Banská Bystrica
Kategória:Osobnosti z Krupiny
Kalniansky potok

**Kalniansky potok** je potok v Prešovskom kraji, v regióne Horný Zemplín. Nachádza sa v geomorfologickom celku Beskydské predhorie. Ústi do Ublianky. Má dĺžku  a je tokom VII. rádu. 

## Prameň
Pramení v  v lesnom extraviláne v lese *Kýčera*, v západnej časti obce Kalná Roztoka, v okrese Snina v Prešovskom kraji. 

## Opis toku
Od prameňa tečie južným a neskôr juhovýchodojužným smerom cez lesný extravilán, ktorý sa rýchlo strieda s poľnohospodárskym extravilánom, pravým brehom obmýva pasienok aj pole *Dielnice* a nižšie les aj lúku *Hŕbok*, v  vteká do intravilánu Kalnej Roztoky, pokračuje súbežne s cestou, v  vteká do podzemnej kanalizovanej časti, v  sa vynára na zemský povrch a priberá pravostranný bezmenný prítok, pravým brehom obmýva intravilán Kalnej Roztoky, v  sa priblíži pravým brehom k Chrámu svätého proroka Eliáša obklopenému cintorínom a umiestenému západne od cesty, v  opúšťa intravilán, pravým brehom obmýva lúku *Lazište*, ľavým brehom obmýva lúku aj pole *Kalnianske*, v  priberá pravostranný bezmenný prítok pritekajúci z lúky *Kňahynice*, na južnom okraji intravilánu a zároveň i obecného územia Kalnej Roztoky v  ústi do Ublianky ako jej pravostranný prítok, v povodí Uhu.
Preteká v okrese Snina v Prešovskom kraji. Nachádza sa v geomorfologickom celku Beskydské predhorie a v jeho geomorfologickom podcelku Ublianska pahorkatina. Nemá dôležitejšie prítoky.

## Pôvod názvu
Názov potoka má pôvod v prvom prvku názvu obce Kalná Roztoka, na území ktorej pramení, územím ktorej preteká a v ktorom ústi. Zo slovného základu *kalný* po rozšírení o systémovú adjektívnu príponu *-iansky* s významom *patriaci ku Kalnej alebo inou väzbou s ňou spojený* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Kalniansky potok* s významom *potok na území obce Kalná Roztoka* ako súčasť početnej skupiny názvov v slovenskej toponymii, najmä hydronymii. Názov obce Kalná Roztoka má pôvod v charakteristickom výskyte zakalenej vody v ráztoke/ roztoke v priestore obce vo význame *zakalený kalom, bahnom, mútny vodný tok od zosutej hliny z brehov a pod. v mieste svojho rozvetvenia* . Najstarší zachovaný písomný doklad názvu obce je z roka 1568 v podobe *Kalna Rostoka*, 1773 *Kalna*, 1882 *Kálna és Kálnarosztoka*, 1920 *Kalné*, 1927 *Kalná Roztoka*  . 
Názov vodného toku bol štandardizovaný v roku 1990. V priestore slovenskej hydronymie vodných tokov hydronymum *Kalniansky potok* je jedinečným hydronymom (2023-02-16).

## Referencie

 
Kategória:Vodné toky v okrese Snina
Kategória:Potoky na Slovensku 
Kategória:Vodné toky v Beskydskom predhorí
Kategória:Kalná Roztoka
Elisa Donovanová

**Lisa Adaline Donovan** (* 3. február 1971, Poughkeepsie, New York, USA) profesionálne známa ako **Elisa Donovan**, je americká herečka, známa z filmu *[[Bezmocná (film)|Bezmocná]]* (1995) a z televízneho seriálu *[[Sabrina - mladá čarodejnica|Sabrina, mladá čarodejnica]]* (19962003).

## Detstvo a mladosť
Narodila sa ako Lisa Adaline Donovan v Poughkeepsie v štáte New York ako dcéra Charlotte a Jacka Donovanových, ktorí boli manažérmi firmy.

## Kariéra
V roku 1995 sa pripojila k hereckému obsadeniu, ako Alicia Silverstone, Stacey Dash, Brittany Murphy a Paul Rudd vo filme *[[Bezmocná (film)|Bezmocná]]*, kde stvárnila rolu Amber. Film získal v Spojených štátoch úspech. Donovanová si neskôr svoju rolu zopakovala aj v rovnomennom televíznom seriáli, ktorý sa natáčal v rokoch 1996 až 1999.

V roku 2000 sa pripojila spoločne s Soleil Moon Frye k televíznemu seriálu *[[Sabrina - mladá čarodejnica|Sabrina, mladá čarodejnica]]*, kde stvárnila postavu Morgan Cavanaugh. Rolu v televíznom seriály stvárňovala až do jeho skončenia v roku 2003. V roku 2010 hrala v komédii *Pes, ktorý zachránil vianočné prázdniny*, pričom sa objavila v rovnakej roli aj v ďalších dvoch častiach, v rokoch 2012 a 2014. V roku 2014 hosťovala v televíznom seriály *Melissa a Joey*.

V roku 2021 napísala knihu s názvom *Wake Me When You Leave* a o rok neskôr hosťovala v dvadsiatej štvrtej sérii televíznej relácie *Najhorší kuchári v Amerike*.

## Súkromný život
Donovanová je vydatá za svojho manžela Charlieho Bigelowa, s ktorým sa zosobášili v roku 2012. Majú spolu dcéru Scarlett Avery Bigelow.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Televízni producenti USA
Kategória:Spisovatelia USA
Kategória:Osobnosti zo štátu New York
Ďarmoty

**Ďarmoty** (z maďarského *gyarmat*, ktoré možno preložiť ako „osada“ či „lehota“, prípadne aj „kolónia“) je označenie sídiel v oblasti ovplyvnenej maďarčinou.

## Slovensko
* Golianovo, predtým *Lapášske Ďarmoty*, *Lapásgyarmat* – obec v okrese Nitra na Slovensku
* Hontianska Vrbica, predtým *Hontianske Ďarmoty*, *Hontfüzesgyarmat* – obec v okrese Levice na Slovensku
* Janova Lehota, predtým *Janove Ďarmoty*, *Jánosgyarmat* – obec v okrese Žiar nad Hronom na Slovensku
* Kamenný Most, predtým *Kamenné Ďarmoty*, *Kőhídgyarmat* – obec v okrese Nové Zámky na Slovensku
* Lehotské Ďarmoty – dnes časť obce Žitavce
* Nová Lehota (Handlová), predtým *Nové Ďarmoty*, *Újgyarmat* – časť mesta Handlová v okrese Prievidza na Slovensku
* Ostrovné Ďarmoty – dnes časť obce Žitavce
* Sikenička, predtým *Ďarmotky*, *Malé Ďarmoty*, *Kisgyarmat* – obec v okrese Nové Zámky na Slovensku
* Slovenské Ďarmoty – obec v okrese Veľký Krtíš na Slovensku (oddelené štátnou hranicou od Ďarmôt v Maďarsku)
* Žitavce, predtým *Žitavské Ďarmoty*, *Zsitvagyarmat* – obec v okrese Nitra na Slovensku

## Maďarsko
* Balážske Ďarmoty (*Balassagyarmat*) – mesto v župe Nógrád v Maďarsku
* Gyarmat – obec v župe Győr-Moson-Sopron v Maďarsku
* Fehérgyarmat (tiež *Biele Ďarmoty*) – mesto v župe Szabolcs-Szatmár-Bereg v Maďarsku
* Füzesgyarmat (tiež *Vrbové Ďarmoty*, *Vrbica*, *Vrbice*) – mesto v župe Békés v Maďarsku
* Kaposgyarmat (tiež *Kapošské Ďarmoty*) – obec v župe Somogy v Maďarsku
* Rábagyarmat (tiež *Rábske Ďarmoty*, ) – obec v župe Vas v Maďarsku

## Rumunsko
* Giarmata (tiež *Temešské Ďarmoty*, *Temesgyarmat*) – obec v župe Temeš v Rumunsku
* Iermata (tiež *Ďarmoty*, *Csigérgyarmat*) – obec v župe Arad v Rumunsku
* Iermata Neagră (tiež *Čierne Ďarmoty*, *Feketegyarmat*) – obec v župe Arad v Rumunsku

## Referencie

Kategória:Urbánna geografia
Suchý vrch (vrch vo Volovských vrchoch)

**Suchý vrch** () je vrch v pohorí Volovské vrchy, krajinnom celku Slovenského rudohoria. Leží nad obcou Henclová, približne  severne od Rožňavy. 

## Poloha
Nachádza sa v strednej časti pohoria, v geomorfologickom podcelku Zlatý stôl. Leží v Košickom kraji, v okrese Gelnica a na katastrálnom území obce Švedlár. Najbližším sídlom je na severozápadnom úpätí situovaná Henclová, severovýchodne leží Stará Voda a Švedlár, juhovýchodne Smolník a Úhorná, južne Pača a juhozápadne Čučma a Betliar.

## Opis
Suchý vrch leží v rázsoche, vybiehajúcej severným smerom z masívu Troch chotárov () v hlavnom hrebeni medzi Skaliskom () a Ramzovou (). Severne sa nachádzajú Breziny (), Chajzárka () a Poľana (), východne Veľké sedlo (), Drahov (), Kobyliar (), Zlatý stôl () a Jamina (), južne Hekerová (), Okrúhly chrbát (), Biele skaly (), Ramzová (), Žobrácka poľana () a Tri chotáre () a západne Malá skala (), Skalisko (), vyšší () aj nižší Volovec (), Kečka () a Čertova hoľa (). Oblasť patrí do povodia rieky Hnilec, kde vodu z východných svahov odvádza potok Stará voda, západné odvodňuje potok Tichá voda. Na vrchol nevedie značená turistická trasa. 
 
### Výhľady
Vrchol pokrýva po ťažbe len nízka vegetácia, ktorá umožňuje kruhový rozhľad. Pri vhodných podmienkach je tak možné pozorovať okolité vrcholy pohoria, no tiež Slanské vrchy, Branisko, Levočské vrchy, Vysoké a časť Nízkych Tatier a Stolické vrchy.

## Prístup
Na vrchol nevedie značená turistická trasa, preto prístup je možný neznačenými chodníkmi a lesnými cestami z okolia. Južne vedúcim hlavným hrebeňom prechádza  červeno značená Cesta hrdinov SNP.

## Referencie

## Pozri aj
* Volovské vrchy
* Zlatý stôl (geomorfologický podcelok)
* Zoznam vrcholov vo Volovských vrchoch

## Externé odkazy
* Poloha na turistickej mape

Kategória:Vrchy vo Volovských vrchoch
Kategória:Tisícovky na Slovensku
Kategória:Vrchy v okrese Gelnica
Kategória:Švedlár
The Last of Us (seriál)

***The Last of Us*** je americký post-apokalyptický dramatický televízny seriál, ktorý vytvorili Craig Mazin a Neil Druckmann pre HBO. Seriál založený na rovnomennej videohre z roku 2013 vyvinutej spoločnosťou Naughty Dog sa odohráva v roku 2023, dvadsať rokov po globálnej pandémii spôsobenej hromadnou hubovou infekciou, ktorá premieňa svojich hostiteľov na stvorenia podobné zombie. Dej sa zameriava na Joela (Pedro Pascal), pašeráka, ktorý má za úlohu sprevádzať tínedžerku Ellie (Bella Ramsey) cez post-apokalyptickú krajinu. Medzi hosťujúce herečky a hercov patria Nico Parker ako Joelova dcéra Sarah, Gabriel Luna ako Joelov mladší brat Tommy, Merle Dandridge ako líderka odporu Marlene a Anna Torv ako Joelova pašerácka partnerka Tess.

*The Last of Us* sa natáčal v Alberte od júla 2021 do júna 2022. Ide o prvý seriál HBO založený na videohre a je spoločnou produkciou Sony Pictures Television, PlayStation Productions, Naughty Dog, The Mighty Mint a Word Games. Druckmann, ktorý napísal a spolurežíroval pôvodnú hru, pomáhal Mazinovi s písaním scenára pre deväť epizód prvej série. Hudbu skomponoval Gustavo Santaolalla a David Fleming.

*The Last of Us* mal premiéru 15. januára 2023, pričom epizódy vychádzajú každý týždeň. Získal uznanie od kritikov, ktorí chválili herecké výkony, scenár, výpravu a hudbu; viacerí ho označili za najlepšiu živú akčnú adaptáciu videohry. Premiéru sledovalo v prvý deň 4,7 milióna divákov – druhé miesto od roku 2010 na HBO – a viac ako 22 miliónov v priebehu dvanástich dní. V januári 2023 bolo oznámené, že seriál bude pokračovať druhou sériou.

## Zdroj

Kategória:Televízne seriály USA
Kategória:Dramatické televízne seriály
Kategória:Televízne seriály HBO
Kategória:Televízne seriály z roku 2023
FC Lugano

**FC Lugano** je švajčiarsky futbalový klub sídliaci v meste Lugano. V roku 1908 bol založený klub FC Lugano, ktorý sa v roku 2003 dostal do vážnych finančných problémov. Preto bol v roku 2004 založený nový klub, AC Lugano. Ten v roku 2008 prijal znovu názov FC Lugano. Momentálne je účastníkom Švajčiarskej superligy.

## Úspechy

* *[[Švajčiarska superliga]]*
** Víťaz (3): 1937/38, 1940/41, 1948/49
* *[[Švajčiarsky pohár]]*
** Víťaz (4): 1930/31, 1967/68, 1992/93, 2021/22
** Finalista (7): 1942/43, 1951/52, 1970/71, 1991/92, 2015/16, 2022/23, 2023/24

## FC Lugano v európskych pohároch

zdroj: kassiesa.net
## Referencie

## Externé odkazy

* Oficiálna stránka klubu 
* FC Lugano na soccerway.com
* FC Lugano na transfermarkt.com

## Zdroj

* 

Kategória:Švajčiarske futbalové kluby
Kategória:Futbalové kluby založené v 1908
Ma Ťün-žen

**Ma Ťün-žen** (prepisom pomocou pchin-jinu Ma Junren, čínskymi znakmi 马俊仁, * 28. október 1944) je bývalý čínsky atletický tréner.

Pôvodne bol dôstojníkom Čínskej ľudovej oslobodeneckej armády. Od roku 1970 pracoval ako učiteľ telocviku. V roku 1988 založil v provincii Liao-ning tréningovú skupinu bežkýň na dlhé trate, ktorá dostala prezývku *Maova armáda*. K jeho zverenkyniam patrili aj svetové rekordérky Wang Ťün-sia, Čang Lin-li a Čchü Jün-sia. Na majstrovstvách sveta v atletike 1993 ovládli Číňanky vytrvalostné preteky. V polovici deväťdesiatych rokov sa však pretekárky z Maovej skupiny prestali na medzinárodnej scéne objavovať a väčšina z nich predčasne ukončila kariéru.

Ma Ťün-žen bol opakovane obviňovaný, že športovkyniam podáva vo veľkom doping. Vždy to popieral a tvrdil, že za ich úspechmi stoja mimoriadne vysoké tréningové dávky a prostriedky tradičnej čínskej medicíny, ako je korytnačia krv a liečivé bylinky, napr. chvojník čínsky. Existujú svedectvá o Maových drastických metódach – vytrvalkyne boli držané v striktnej izolácii a podrobované systematickému psychickému aj fyzickému týraniu.

V roku 2000 bol Ma Ťün-žen odvolaný z funkcie, keď bola u šiestich z jeho zverenkýň nameraná zvýšená hladina erytropoetínu. Po odchode zo športového sveta sa venuje kynológii.

## Referencie

## Zdroj

Kategória:Žijúci ľudia
Kategória:Narodenia 28. októbra
Kategória:Narodenia v 1944
Kategória:Atletickí tréneri
Wang Ťün-sia

**Wang Ťün-sia** (po čínsky: prepisom pchin-jin *Wán Jūnxiá*, znakmi zjednodušenými , tradičnými; * 19. január 1973) je bývalá čínska atlétka, bežkyňa, ktorá sa špecializovala na stredné a dlhé trate.

Je olympijskou víťazkou (Atlanta 1996), majsterkou sveta (Stuttgart 1993) a juniorskou majsterkou sveta (Soul 1992). V súčasnosti je stále svetovou rekordérkou na tratiach 3000 metrov a 10 000 metrov s časmi 8:06,11 min. a 29:31,78 min. z roku 1993. Ako prvá žena v dejinách prekonala polhodinovú hranicu na desaťkilometrovej trati a priblížila sa k osemminútovej hranici na trati 3000 metrov. Skvelý osobný rekord má aj na trati 1500 metrov (3:51,92 min, čo je 4. najlepší čas v dejinách).

## Podozrenie z dopingu
Na tieto výkony však trochu padá tieň podozrenia z používania nedovolených podporných prostriedkov. Wang totiž patrí do skupiny kontroverzného trénera Ma Ťün-žena, ktorý bol z týchto nelegálnych tréningových metód a postupov usvedčený o niekoľko rokov neskôr. Možnosti, že doping používala, nasvedčuje aj extrémna kvalita jej dvoch svetových rekordov. Na trati 3000 metrov prekonala predchádzajúce maximum o celých 16 sekúnd, na dlhšej trati potom o 42 sekúnd. Dodnes sa k týmto časom žiadna bežkyňa výraznejšie nepriblížila.

## Osobné rekordy

### Dráha
* Beh na 1500 metrov – **3:51,92** – 11. septembra 1993, Peking
* Beh na 3000 metrov – **8:06,11** – 13. septembra 1993, Pekingodkaz=Soubor:World_record_icon.svg|20x20bod (**[[Beh na 3000 metrov|Súčasný svetový rekord]]**)
* Beh na 5000 metrov – **14:51,87** – 5. máj 1996, Nanking
* Beh na 10 000 metrov – **29:31,78** – 8. septembra 1993, Peking
* Maratónsky beh – **2.24:07** – 4. apríl 1993, Tchien-ťin

## Referencie

## Zdroj

Kategória:Narodenia 19. januára
Kategória:Žijúci ľudia
Kategória:Narodenia v 1973
Čchü Jün-sia

**Čchü Jün-sia** (po čínsky: prepisom pchin-jin Qǔ Yúnxiá, znakmi zjednodušenými 曲云霞, tradičnými 曲雲霞; * 25. december 1972) je bývalá čínska atlétka, bežkyňa, ktorá sa venovala stredným tratiam.

Je majsterkou sveta z roku 1993 a bronzovou olympijskou medailistkou z Barcelony 1992. V roku 1990 sa stala v bulharskom Plovdive juniorskou majsterkou sveta v behu na 1500 metrov. V súčasnosti je stále svetovou rekordérkou na trati 1500 metrov s časom 3:50,46 min., ktorý zabehla v Pekingu dňa 11. septembra 1993. Skvelý osobný rekord má aj na dvojnásobnej trati (8:12,18 min., čo je druhý najlepší výkon v dejinách). Hoci sa u nej nikdy žiaden doping nepreukázal, je rovnako ako jej tréningová kolegyňa Wang Ťün-sia (svetová rekordérka na tratiach 3000 a 10 000 metrov) podozrivá z užívania dopingových podporných prostriedkov (ich trénerom bol kontroverzný Ma Ťün-žen, v roku 2000 bolo na doping pozitívne testovaných 6 jeho zverenkýň).

## Osobné rekordy
* 800 m – **1:56,24** – 9. septembra 1993, Peking
* 1500 m – **3:50,46** – 11. septembra 1993, Peking (**SR**)
* 3000 m – **8:12,18** – 13. septembra 1993, Peking
* Maratón – **2.24:32** – 4. apríl 1993, Tchien-ťin

## Referencie

## Zdroj

Kategória:Narodenia 25. decembra
Kategória:Žijúci ľudia
Kategória:Narodenia v 1972
Kategória:Čínski bronzoví olympijskí medailisti
EPUB

**EPUB** je formát súboru elektronickej knihy, ktorý používa príponu súboru „.epub“. Termín je skratka pre elektronickú publikáciu a niekedy sa označuje aj ako "ePub". EPUB je podporovaný mnohými elektronickými čítačkami kníh a kompatibilný softvér je dostupný pre väčšinu smartfónov, tabletov a počítačov. EPUB je technický štandard publikovaný Medzinárodným fórom digitálneho publikovania (IDPF). Oficiálnym štandardom IDPF sa stal v septembri 2007 a nahradil starší štandard Open eBook (OEB).

Ide o štandardný formát elektronických kníh, ktorý umožňuje jednoduché vyhľadávanie, zmeny mierky (tzv. zoom) či vytváranie automatických obsahov. Pomocou jednoduchých nástrojov je možné vytvoriť .ePub dokument z formátov Microsoft Word či OpenDocument bez námahy. Pri konverzii z PDF formátu je často nesprávne riadkovanie, znemožňujúce plnohodnotné čítanie.

Kategória:Súborové formáty
Ernest (Rakúsko, Babenberg)

**Ernest Babenberg** nazývaný *Silný* ( *Ernst der Tapfere*, 1027 – 10. júna 1075) bol markgróf Východnej marky z dynastie Babenbergovcov.

## Život
Narodil sa ako druhorodený syn markgrófa Adalberta a Frowizy, dcéry benátskeho dóžu Otta Orseola. Jeho starší brat Leopold zomrel v roku 1043 a Ernest tak v roku 1055 zasadol po otcovej smrti na prázdny stolec. Nadviazal na jeho diplomatický um a naďalej udržoval dobré vzťahy s cisárskym dvorom. Podieľal sa na výprave do Uhorska, ktorá mala zachrániť chorého ríšskeho spojenca, uhorského kráľa Ondreja pred jeho vlastným bratom Belom. Ondreja síce nezachránil, ale podarilo sa mu odviesť do Východnej marky jeho syna Šalamúna a jeho snúbenicu Juditu, sestru neplnoletého cisára Henricha IV.

Mladý cisár sa stal dospelým v roku 1065 a konečne mohol začať vládnuť samostatne bez regentskej rady. Nasledovala vzbura ríšskej šľachty, ktorej sa pokúsil obmedziť privilégia. Ernest zostal na strane cisára a 9. júna 1075 sa zúčastnil bitky pri Homburgu, ktorá bola zapríčinená vypálením hradu Harzburg.

Jeho pozostatky boli prevezené do Melku a pochované v miestnom kláštore. Nástupcom sa stal syn Leopold II..

## Referencie


## Literatúra
* 
* 

## Iné projekty

Kategória:Babenbergovci
Malá skala (vrch vo Volovských vrchoch)

**Malá skala** () je vrch v pohorí Volovské vrchy, krajinnom celku Slovenského rudohoria. Leží nad obcou Čučma, približne  severne od Rožňavy. 

## Poloha
Nachádza sa v strednej časti pohoria, v geomorfologickom podcelku Zlatý stôl. Leží v Košickom kraji, v okrese Rožňava a zasahuje na katastrálne územie mesta Rožňava a obce Čučma. Najbližším sídlom je severne situovaná Henclová, severovýchodne leží Stará Voda a Švedlár, juhovýchodne Úhorná, južne Pača, Rožňava a Čučma a juhozápadne Betliar a Gemerská Poloma.

## Opis
Malá skala leží v masíve Skaliska (), v nevýraznej rázsoche, vybiehajúcej južným smerom. Východne sa nachádza Žobrácka poľana (), Tri chotáre (), Ramzová () a Biele skaly (), južne Capkov vrch (), Ostrý vrch () a Turecká (), západne Sporný (), Balochova hoľa () a Volovec () a severne Volovec (), Skalisko () a Lysina (). Oblasť patrí do povodia rieky Slaná, kde vodu zo západných svahov odvádza Zlatý potok, z južných a západných Čučmiansky potok. Na vrchol nevedie značená turistická trasa a západným smerom stojí chata Volovec. 
 
### Výhľady
Vrchol pokrýva súvislý, miestami riedky lesný porast, ktorý neumožňuje rozhľad. Z vhodných lokalít s redšou vegetáciou je možné pozorovať okolité vrcholy pohoria, no tiež časť Nízkych Tatier, Stolické vrchy, Revúcku vrchovinu, Slovenský kras a mnohé vrchy v severnom Maďarsku.

## Prístup
Na vrchol nevedie značená turistická trasa, na neďaleko je pri chate Volovec križovatka značených chodníkov. Hlavným hrebeňom tiež prechádza značená Cesta hrdinov SNP.

* po  červeno značenej turistickej trase (Cesta hrdinov SNP) vrcholom Skaliska:
** od severozápadu zo sedla Súľová cez Čertovu hoľu a sedlo Volovec
** od juhovýchodu z Úhornianskeho sedla cez Biele skaly a sedlo Krivé
* po  zelenej turistickej značke od juhu z Čučmy cez rázc. pri chate Volovec
* po  žltej turistickej značke okolo chaty Volovec:
** od juhozápadu z Betliara cez sedlo Volovec
** z lokality Grexa v Rožňavskej doline, odbočením z  značky, vedúcej z Rožňavy

## Referencie

## Pozri aj
* Volovské vrchy
* Zlatý stôl (geomorfologický podcelok)
* Zoznam vrcholov vo Volovských vrchoch

## Externé odkazy
* Poloha na turistickej mape

Kategória:Vrchy vo Volovských vrchoch
Kategória:Tisícovky na Slovensku
Kategória:Vrchy v okrese Rožňava
Kategória:Rožňava
Kategória:Čučma
Abban z Magheranoidhe

**Abban z Magheranoidhe** (iné mená: **Abban z Murneave**, **Abban z Murnevin**; * 570†620) bol írsky mních z 5. storočia, synovec sv. Ibara, apoštola z Wexfordu. Abban bol opát a Katolícka cirkev ho uctieva ako svätca.

## Život
Svätec žil medzi rokmi 570 až 620. Jeho otec bol Cormac, kráľ Lainsteru.

Abban založil početné kostoly v okrese Ui Cennselaigh (dnešné Ferns v grófstve Wexford). Jeho hlavný kláštor bol v Magheranoidhe (neskôr premenovaný na *Abbanstown*, v súčasnosti Adamstown blízko New Ross). Založil opátstvo v Kill-Abban v Leinsteri, kde bol prvým opátom, ako aj kláštor Ros-mic-treoin.

## Uctievanie
Jeho liturgická pamiatka sa slávi 16. marca alebo 27. októbra. Je obzvlášť uctievaný v Adamstowne.

## Referencie


## Pozri aj

* Rímske martyrológium
* Zoznam svätcov Katolíckej cirkvi

## Zdroj
* 

Kategória:Úmrtia v 5. storočí
Kategória:Svätci
Kategória:Írsko
Kategória:Opáti